Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. október 10-én megtartott**

**rendkívüli üléséről.**

**Határozat:**

226. Helyi Építési Szabályzat módosításával kapcsolatos döntés

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. október 10-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Galambos István tanácsnok, Dr. Fabók Tibor és Unger József képviselők (4 fő)

**Távolmaradását előre bejelentette:** Sejber Mihály alpolgármester, Dr. Pataky Pál tanácsnok és Gergye Rezső képviselő (3 fő)

**Tanácskozási joggal jelen volt:**

Dr. Ódor Ildikó jegyző és

Varga Zoltán osztályvezető

K

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 4 igen szavazattal – ellenszavazat és tartózkodás nélkül – egyhangúlag egyetértett.

1. **napirendi pont:**

**Vasvár város településrendezési eszközeinek módosítása**

**Tóth Balázs polgármester** elmondta, hogy a képviselő-testület az év során több ízben döntött a Helyi Építési Szabályzat módosításáról az alábbi területekre vonatkozóan:

* Vasvár, Alkotmány utca – Vasúti utca – 8-as számú főút tömb,
* Vasvár, Bartók Béla utca – Hunyadi János utca – Dózsa György utca tömb,
* Ipari park területe tömb,
* Karintia Kft. telephelye és az azt körülvevő tömb,
* Broiler csirke nevelő telep övezete.

A módosításokat véleményezte az állami főépítészi hatáskörben eljáró Vas Megyei Kormányhivatal. Észrevételeit írásban rögzítette és megküldte hivatalunknak. Eszerint a határozati javaslat 1) a. pontjában szereplő Rv62\_1 munkaszámú, Vasvár, Alkotmány utca - Vasút utca - 8. számú főút tömbre, és az 1) b. pontjában szereplő Rv62\_5 munkaszámú, Vasvár, Bartók Béla utca - Hunyadi János utca - Dózsa György utca tömbre vonatkozó módosításokat támogatta. E területrészekre az állami főépítésztől a végső, záró szakmai vélemény kiadását kell kérni.

A határozati javaslat 2) a. pontja szerinti Rv62\_2 munkaszámú, Ipari park területe tömbre, 2) b. pontja szerinti Rv62\_3 munkaszámú, Karintia Kft. telephelyre és az azt körülvevő tömbre, valamint a 2) c. pontja szerinti Rv62\_4 munkaszámú, Broiler csirke nevelő telep övezetre átdolgozott dokumentáció alapján egyeztetési eljárás közbenső véleményezési szakaszának újbóli lefolytatását kell elvégezni.

Kérdés, hozzászólás nem lévén elfogadásra javasolta a határozati javaslatot.

Képviselő-testület a határozati javaslattal 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**226/2016.(X.10.) számú képviselő-testületi határozat:**

Vasvár Város Önkormányzata Képviselő-testülete a 212/2005.(X.27.) számú határozattal elfogadott a Város Településszerkezeti Terve, továbbá Vasvár Város Önkormányzata többször módosított *Vasvár Város Helyi Építési Szabályzatáról és Szabályozási Tervéről* szóló 12/2005. (X.28.) önkormányzati rendelete 5 (öt) darab területét érintő módosításához kapcsolódó „*a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről*” szóló 314/2012. (XI. 8.) Korm. rendelet eljárás véleményezési szakaszának jogszabály szerinti ideje lejárt.

A beérkezett véleményeket, köztük az állami főépítész VA/ÉHOTF01/608-2/2016. számú levelében foglalt észrevételeket a Képviselő-testület megismerte, azokkal egyetért és a következő döntést hozta:

1. A képviselő-testület kéri a Polgármester Urat, hogy az e határozatban hivatkozott 314/2012. (XI. 8.) Korm. rendelet 40. § (1)-(2) bekezdése alapján az állami főépítészi hatáskörben eljáró Vas Megyei Kormányhivatalnak küldje meg valamennyi beérkezett véleményt és dokumentumot és kérje az állami főépítésztől a végső, záró szakmai vélemény kiadását az Altus Savaria Tervező Iroda Kft (Szombathely) által készített
   1. Rv62\_1 munkaszámú, Vasvár, Alkotmány utca - Vasút utca - 8. számú főút tömbre,
   2. Rv62\_5 munkaszámú, Vasvár, Bartók Béla utca - Hunyadi János utca - Dózsa György utca tömbre

vonatkozó területrészekre.

1. A képviselő-testület az Altus Savaria Tervező Iroda Kft (Szombathely) által készített
   1. Rv62\_2 munkaszámú, Ipari park területe tömbre,
   2. Rv62\_3 munkaszámú, Karintia Kft. telephelyre és az azt körülvevő tömbre
   3. Rv62\_4 munkaszámú, Broiler csirke nevelő telep övezetre

vonatkozó területrészekre az állami főépítész észrevételeit elfogadja, azokat megismételt eljárásban átdolgozott külön dokumentáció alapján a HÉSZ módosítására irányuló egyeztetési eljárás közbenső véleményezési szakaszának újbóli lefolytatását javasolja.

Felelős: Tóth Balázs polgármester

Határidő: azonnal

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző